Prieš gerą valandą į elektroninio pašto dėžutę įkrito laiškas iš Kriptomat, kad jų STO yra atšaukiamas, nes DESICO nutraukia savo veiklą 2019 m. liepos 15 d.

€1M gone in 7 months. That was quick. Keista sužinoti tokias naujienas ne iš DESICO tiesiogiai, o iš jų kliento. Veikiausiai Paysera STO nesėkmė padarė neatitaisomą žalą DESICO start-up’ui ir nepavyko pritraukti pakankamo kiekio investicijų Kriptomat STO projektui, o kitų potencialių klientų neatsirado.

Ko galima pasimokyti iš šios investicijos

Diversifikuoti savo investicijas

Į Desico investavau tiek, kiek galėjau sau leisti prarasti – €1.000. Visgi, į vieną projektą nevertėtų dėti daugiau nei 1% savo investicijų, tad šios taisyklės nesilaikymas man kainavo 4% mano portfelio. Ne pasaulio pabaiga, tačiau rizikos tinkamai nesuvaldžiau.

Tiesą sakant jau buvau pamiršęs, ką reiškia prarasti investiciją – dalis mano skolininkų yra nemokūs šiuo metu, tačiau antstoliai atlieka savo darbą. Investicija į DESICO pakliūs į mano nesėkmių krepšelį šalia Dvarčionių Keramikos akcijų. 🙂

Start-up’ai gali greitai nulūžti

Visos mano investicijos yra susietos su start-up’ais. Absoliuti dauguma mano portfelio yra paskolos žmonėms ir įmonėms FinBee. Visgi, jei pati įmonė nulūžtų, tokiu atveju mano investicijos vistiek būtų susietos su skolininku, o paskolų administravimą pagal tęstinumo planą perimtų susijusi įmonė, tad investicijos niekur nedingtų. Tačiau tai prideda papildomos rizikos, susietos su viena platforma ir žvelgiant į ateitį – to reikėtų vengti.

Net ir geriausios idėjos gali būti neįgyvendintos

90% start-up’ų miršta. Įmonės mintis padaryti startuolių vertybinius popierius atvirus smulkiems investuotojams atrodė puiki. Tačiau įgyvendinimas buvo banguotas. Dauguma platformos investuotojų veikiausiai buvo lietuviai, užsienio kapitalo pritraukti veikiausiai nepavyko ir Paysera prie to neprisidėjo. Apie lietuvių investavimo kultūrą jau esame kalbėję anksčiau, kapitalo kiekis net ir NASDAQ biržoje yra kuklus (ne kartą teko girdėti, jog norint parduoti akcijų už daugiau nei €10.000, paklausa jų nesugeria ir kaina ženkliai krenta), tad greitai surinkti septynženklias sumas projektams nėra realu. ICO manija baigėsi, STO neprasidėjo. 🙂

Shit happens, dalis investicijų neuždirbs nei cento ir DESICO buvo viena iš jų. Carry on.

P.S. prieš atliekant investicinius sprendimus būtinai patys įsigilinkite į produktą ir jį ištyrinėkite. Šis straipsnis yra tik mano dalinimasis savo patirtimi ir nėra rekomendacija priimti investicinius sprendimus. Aš esu šališkas žmogus ir galiu būti priklausomas nuo gaunamų referal’ų, galiu dirbti rekomenduojamoje įmonėje arba būti jos akcininku. Do your own research.